钦定古今图书集成/历象汇编/庶征典/第125卷 > 南齐
## 钦定古今图书集成/历象汇编/庶征典/第125卷 > 南齐

### 高帝建元元年大水

按《南史齐高帝本纪》，建元元年“九月辛丑，诏以二吴、
义兴三郡遭水，减今年田租。”

建元二年，大水。

按《南齐书高帝本纪》：“二年六月癸未，诏昔岁水旱，曲
赦丹阳、二吴、义兴四郡遭水尤剧之县。”　按《五行志》：
“二年夏，丹阳、吴二郡大水。”

建元四年，武帝即位，大水。

按《南史齐武帝本纪》，“建元四年，即皇帝位，六月戊戌，
以水潦为患，星纬乖序，克日讯都下囚，诸远狱，委刺
史以时察判。建康、秣陵二县贫人，加赈赐，必令周悉。
吴兴、义兴遭水县，蠲降租调。”

### 武帝永明五年大水

按《南齐书武帝本纪》。“永明五年八月乙亥，诏今夏雨
水，吴兴、义兴二郡田农多伤，详蠲租调。”　按《五行志》，
“永明五年夏，吴兴、义兴水雨伤稼。”

永明六年，大水。

按《南齐书武帝本纪》：“六年八月乙卯，诏吴兴、义兴水
潦被水之乡，赐痼疾笃癃口二斛，老疾一斛，小口五
斗。”

永明九年，大水。

按《南史齐武帝本纪》，“永明九年秋八月，吴兴、义兴大
水。”

### 明帝建武二年水

按《南齐书明帝本纪》。不载。　按《五行志》，“建武二年冬，
吴、晋陵二郡雨水伤稼。”

### 东昏侯永元元年大水

按《南齐书东昏侯本纪》，永元元年秋七月丁亥，京师
大水，死者众。诏赐死者材器，并赈恤。八月乙巳，蠲京
邑遇水资财漂荡者今年调租。　按《五行志》，“永元元
年七月，涛入石头，漂杀缘淮居民。”应本传，“荆州城内
有沙地，常漏水，萧颖胄为长史，水乃不漏。及颖胄亡，
乃复竭。”

===梁===

### 武帝天监二年大水

按《梁书武帝本纪》：“天监二年六月丁亥，诏以东阳、信
安、安丰三县水潦漂损居民资业，遣使周履量蠲课
调。”

按《隋书五行志》，天监二年六月，大末、信安、安丰三县
大水。《春秋考异邮》曰：“阴盛臣逆人悲，则水出河决。”是
时江州刺史陈伯之、益州刺史刘季连举兵反叛，师
旅数兴，百姓愁怨，臣逆人悲之应也。

天监六年八月，京师大水。

按：《梁书武帝本纪》云云。

天监七年，大水。

按：《南史梁武帝本纪》：“天监七年五月，都下大水。”
天监十二年，“大水。”

按《梁书武帝本纪》，“天监十二年夏四月，京邑大水。”
按《隋书五行志》，六年八月，建康大水，涛上御道七尺。
七年五月，建康又大水，是时数兴师旅，以拒魏军。十
二年四月，建康大水。是时大发卒筑浮山堰，以遏淮
水，劳役连年，百姓悲怨之应也。

### 普通元年江淮海溢

按《南史梁武帝本纪》：“普通元年秋七月己卯，江、淮、海
并溢。”

### 中大通五年大水

按：《梁书武帝本纪》：“中大通五年五月戊子，京邑大水，
御道通船。”

按，《隋书五行志》中大通五年五月，建康大水，御道通
船。京房易飞候曰：“大水至，国贱，人将贵。”萧栋、侯景僭
称尊号之应也。